YaNGI ALIFBONI TAYYoRLAShGA DOIR IShLARNING TAShKIL ETILIShI TO‘G‘RISIDAGI AXBOROT HAQIDA

O‘zbekiston Respublikasi Oliy Kengashi qaror qiladi:
 1. Oliy Kengash Madaniyat va madaniy merosni asrash masalalari qo‘mitasi raisi P. Qodirovning axboroti ma’lumot uchun qabul qilinsin.
 2. Oliy Kengash Madaniyat va madaniy merosni asrash masalalari qo‘mitasiga va Vazirlar Mahkamasining davlat tilini joriy etish komissiyasiga:
 a) “O‘zbek tili” jamiyati va O‘zbekiston Fanlar akademiyasi Tilshunoslik instituti bilan hamkorlikda o‘zbek yozuvi istiqboliga bag‘ishlangan ilmiy-amaliy konferensiyalar o‘tkazish, unga barcha viloyatlardan mutaxassislarni, O‘zbekiston xalq deputatlarini, ishchilar, dehqonlar, ziyolilar vakillarini jalb etish;
 b) keng jamoatchilik fikr-mulohazalari o‘rganilib, hisobga olingandan so‘ng o‘zbek yozuvini lotin alifbosi asosiga o‘tkazish haqidagi Qonun loyihasini Oliy Kengashning navbatdagi sessiyalaridan biriga kiritish;
 v) lotin yozuvi asosidagi o‘zbek alifbosini qayta tiklash bilan birga boy ma’naviy qadriyatlarimiz bitilgan arab alifbosini o‘rganish hamda undan foydalanish uchun zarur imkoniyatlar saqlab qolinishini nazarda tutish topshirilsin.